CELEX: 22021D2218
Language: hr
Date: 2021-10-07 00:00:00
Title: Odluka br. 2/2021 Odbora za trgovinu osnovanog Privremenim sporazumom o partnerstvu između europske zajednice, s jedne strane, i pacifičkih država, s druge strane, od 7. listopada 2021. o izmjeni Sporazuma kako bi se uzelo u obzir pristupanje Nezavisne Države Samoe i Salomonovih Otoka [2021/2218]

14.12.2021   
               
               
                  HR
               
               
                  Službeni list Europske unije
               
               
                  L 447/20
               
            
         ODLUKA br. 2/2021 ODBORA ZA TRGOVINU OSNOVANOG PRIVREMENIM SPORAZUMOM O PARTNERSTVU IZMEĐU EUROPSKE ZAJEDNICE, S JEDNE STRANE, I PACIFIČKIH DRŽAVA, S DRUGE STRANE,
         od 7. listopada 2021.
         o izmjeni Sporazuma kako bi se uzelo u obzir pristupanje Nezavisne Države Samoe i Salomonovih Otoka [2021/2218]
         ODBOR ZA TRGOVINU,
         uzimajući u obzir Privremeni sporazum o partnerstvu između Europske zajednice, s jedne strane, i pacifičkih država, s druge strane (1) („Sporazum”), koji je potpisan u Londonu 30. srpnja 2009., a posebno njegove članke 13. i 68.,
         budući da:
         
                     (1)
                  
                  
                     Nezavisna Država Samoa (Samoa) podnijela je 5. veljače 2018., a Salomonovi Otoci 4. lipnja 2018. ugovornim strankama zahtjev za pristupanje, zajedno s ponudom za pristup tržištu u skladu s člankom XXIV. GATT-a iz 1994. Samoa je pristupila Sporazumu 21. prosinca 2018. te ga privremeno primjenjuje od 31. prosinca 2018., a Salomonovi Otoci pristupili su Sporazumu 7. svibnja 2020. te ga privremeno primjenjuju od 17. svibnja 2020.
                  
               
                     (2)
                  
                  
                     Člankom 68. Sporazuma predviđa se da se Odbor za trgovinu bavi svim pitanjima potrebnima za provedbu Sporazuma.
                  
               
                     (3)
                  
                  
                     Odbor za trgovinu na svojem je sedmom sastanku održanom 3. i 4. listopada 2019. donio preporuku strankama Sporazuma kojom je preporučio, među ostalim, izmjenu Sporazuma kako bi se uzelo u obzir pristupanje Samoe te buduća pristupanja drugih pacifičkih otočnih država.
                  
               
                     (4)
                  
                  
                     Potrebno je izmijeniti Prilog II. Sporazumu kako bi se u taj prilog dodale ponude Samoe i Salomonovih Otoka za pristup tržištu.
                  
               
                     (5)
                  
                  
                     Člankom 13. Sporazuma predviđa se da Odbor za trgovinu može sporazumno izmijeniti Prilog II. Sporazumu na svaki način koji se smatra primjerenim,
                  
               DONIO JE OVU ODLUKU:
         
            Članak 1.
            Tekstovi dogovorenih ponuda za pristup tržištu Nezavisne Države Samoe i Salomonovih Otoka navedeni u Prilogu ovoj Odluci dodaju se u Prilog II. Sporazumu.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu, Port Moresbyju, Suvi, Apiji i Honiari, 7. listopada 2021.
            
               U ime pacifičkih država
            
            
               
                  Cristina MIRANDA GOZALAVEZ
               
               Za Odbor za trgovinu EU-a i pacifičkih država
            
            
               
                  U ime Unije
               
               Richard YAKAM
               Shaheen ALI
               Peseta NOUMEA SIMI
               Barrett SALATO
            
         
         
            (1)  SL L 272, 16.10.2009., str. 2.
         
      
      
         
            PRILOG
            CARINSKE PRISTOJBE KOJE SE PRIMJENJUJU NA UVOZ U NEZAVISNU DRŽAVU SAMOU (SL 333, 28.12.2018., str. 3.).
            https://eur-lex.europa.eu/legal-content/HR/TXT/PDF/?uri=CELEX:32018D1908&from=EN
            CARINSKE PRISTOJBE KOJE SE PRIMJENJUJU NA UVOZ U SALOMONOVE OTOKE (SL L 85, 20.3.2020., str. 3.).
            https://eur-lex.europa.eu/legal-content/HR/TXT/PDF/?uri=CELEX:32020D0409&qid=1603444237372&from=EN